**Informationsreferat fra Missions Afrikas bestyrelsesmøde 11. november 2023**

*Tilstede: Anne Mie Skak Johanson (formand), Henning Bech-Larsen (næstformand), Anders Bjørnkjær-Nielsen, Vibeke Follmann, Ida Jensen Friis, Anne Theresa Thanning, Camilla Hoffmann.*

*Fra sekretariatet: Jørn Blohm Knudsen (generalsekretær), Stig Lilleøre (økonomi) og Anne-Line Dufri (Mission Afrika Genbrug).*

Fokus for bestyrelsesmødet var Mission Afrikas internationale arbejde, som blev drøftet både gennem rapporter, besøg fra SAT-7 og med et udblik til Mission Afrikas engagement i Dansk Missionsråd.

**Internationalt arbejde -** Mission Afrika har flere partnere og der er gang i aktiviteterne.

*LCCN, Nigeria*

Der er gennem efterårets blevet satset på at få puljeansøgninger fra LCCN og der er kommet projekter igennem. Der er sendt støtte til en sundhedsevaluering af sundhedscentre. Det forventes at en ekstern konsulent skal se på seks sundhedscentre i Yola/Numan-område i løbet af november. Der er sendt midler til Baba Linus Center og det forventes at arbejdet med renovering påbegynder i slutningen af efteråret. Der er fortsat aktiviteter i Kontagora med undervisning i traumebehandling, evangelisation og uddannelse. Trods de store sikkerhedsudfordringer i området arbejdes der ihærdigt i dette missionsområde.

*EELRCA, Den Central Afrikanske Republik*

Revideringen af kirkens økonomi for 2022 er nu klar. Der er parallelt med denne rapport udarbejdet et resume af korruptionssagen for perioden 2010-2021. Der er dialog med kirkens ledelse i forhold til hvor vejen fremover skal gå. Det er udarbejdet en 30-måneders plan for at støtte og kapacitetsopbygge kirken i forbindelse med at sikre en gennemsigtig og sund administration og økonomistyring. EELRCA fejre sit 100-års jubilæum den 6. november til 11. november 2023.

*EFLC*

De camerounske menigheder, der er med i projektet ”Menighedsbaseret diakoni” er nu i den fase, hvor der skal interageres med lokalbefolkningen for at opstarte mindre lokale udviklingsaktiviteter. Projektet som også hedder CCMP (Church and Community Mobilization Process) tager udgangspunkt i en menigheds diakonale potentialer og søger at uddanne et lokalsamfund til selv at tage ansvar for egen udvikling. Projektet afvikles i samarbejde med Center for Kirkeligt Udviklingssamarbejde (CKU). Kaélé kvindeprojektet er en succes. Medarbejderne Lisbeth Benthin Plougmann og Joseph Meija besøgt i efteråret flere landsby og fik en god indtryk af projektet. Projektet er i en forlængelsesfase der løber indtil slutning af januar/februar 2024. Der er et ønske om at udvide projektet i 2024.

Fredskomité i Mora by har været kaldt ind til at agere på en interreligiøs konflikt i en af byer i området. Situationen krævede en ekstra indsats og aktiviteter. Aktiviteterne har fået støtte fra MA puljerne.

EFLC har 100-års jubilæum for ankomsten af de første amerikanske missionærer i 1923. Jubilæet fejres i forbindelse med kirkens årsmøde i marts måned 2024.

Der er ansat tre volontører, Julie V. Jakobsen, Frederik K. Henriksen og Asbjørn J. Waskiw, som opholder sig i Yaounde i perioden 3. september til 1. december 2023.

*MFLM*

Der er nu to missionærenheder placeret i Senegal. Familien Souley Manou er bosat i Dakar/Keur Massar, og familien Djong Nowa er bosat i Tambakounda. Begge familier skal igennem et uddannelsesforløb for at få en effektiv opstart af arbejdet. Der har været partnerskabsbesøg i Senegal i oktober. Her var hovedfokus officiel etablering i Senegal, motivering af missionærer i etablering fasen, kontakt til kirken i Senegal og sikring af god opfølgning og integrering af missionærer.

I Mali arbejder der 6 missionærfamilier. Her fortsætter PADCI 3 gedeprojektet, som er finansieres gennem en CISU-bevilling med stor succes. Der er også i Mali nogle menigheder der er med i projektet baseret på menighedsbaseret diakoni. I Mali er menighederne også i gang med at interagere med lokalbefolkningen med tanke på opstart af mindre udviklingsaktiviteter. Ligesom i Cameroun afsluttes projektet ved udgangen af dette år. Der er bevilliget et beløb fra Nødhjælpspulje på EUR 20’000 til internt fordrevne (IDP) i Bamako. De bor ikke i flygtningelejre, men hos værtsfamilier. Indsatsen bliver udført i november og december.

*ADB*

Mission Afrika er i dialog med kirken for at fastsætte en dato for et besøg i 2024, hvor partnerskabet bliver afsluttet. Der er bevilliget og afsendt midler til at investere i indtægtsskabende aktiviteter. Projektet ”Skills training support” afsluttes ved udgangen af i år. De 40 kvinder, som har deltaget, er taknemmelige få sy-færdigheder, som kan give dem mulighed for nye indtægtsmuligheder.

*SAT-7*

Joel Zakarias Dam, som har arbejdet på SAT7 besøgte bestyrelsesmødet sammen med sin kone. De var i Danmark på en møderejse. Joel Dam har i efteråret skrifter arbejdsopgaver og skal fremover fokusere på at udvikle og producere information om SAT-7’s arbejde. SAT-7 Insider-projekt er i gang, og ToRF-workshop holdes i slutning af oktober i London.
Hannah Nissen Aalbæk er ankommet til Cypern og arbejder som volontør frem til juni 2024. Julie Bech er fortsat volontør hos SAT-7 og afslutter sin opgave ved udgangen af 2023. Simon Astrup er godt i gang med sine opgaver som ’development officer’ hos SAT-7.

Der planlægges en SAT-7-temadag d. 6. januar 2024 for grupperejsedeltagere og andre interesserede. Formålet er at informere om SAT-7 og inspirere til at støtte op ved eksempelvis at blive en del af SAT-7-projektgruppen.

*PROCMURA*

Arbejdet med en ny samarbejdsaftale med PROCMURA udsættes til foråret 2024. PROCMURA leder i øjeblikket efter ny General Advisor.

*Sikkerhed*

Den nuværende sikkerhedsvurdering er fra 23. august 2023. Der er en lille nedskalering af sikkerhedsrisikoen i Cameroun, men der er fortsat flest røde områder. Israel-Palæstina konflikten har påvirkning på konfliktniveauet mellem kristne og muslimer i Nigeria.

*Mission Afrikas puljer*
Bestyrelsen evaluerede den nye puljestruktur. De færdige guidelines for de forskellige puljer blev gennemgået. Det internationale team fortalte at både guidelines og afrapporteringsrapporter fungerer godt. Det skal dog håndhæves, at der skal afrapporteres før man kan søge igen. Bestyrelsen er godt tilfreds med puljestrukturen og fordelingen af puljemidler til de enkelte partnere ser fornuftig ud. Bestyrelsen ønsker dog løbende at forholde sig til puljerne, sådan at de til enhver tid afspejler det som er Mission Afrikas vision og fokusområder.

**Dansk Missionsråd (DMR)**

Andreas Østerlund blev i foråret valgt ind i Danske Missionsråds bestyrelse, som repræsentant for Mission Afrika. Andreas Østerlund deltog på bestyrelsesmødet og informerede om DMR´s arbejde. Bestyrelsen drøftede Missions Afrikas brug af DMR. Mission Afrika har fortsat et ønske om at CKU og DMR er mere medlemsorienteret, og at DMR øver indflydelse på det missionsteologiske felt i CKU.

**Øvrig orientering**
Lederteamet, Jørn Blohm, Anne-Line Dufri og Stig Lilleøre orienterede om arbejdet på sekretariatet. Der er løbende en del ansættelsessamtaler, og der arbejdes med at on-boarde de nye medarbejdere. Bestyrelses og ledelse har bestilt en trivselsundersøgelse blandt stab, som laves i efteråret. MAG har fået flere frivillige omkring logistikcenteret og Frk. Rose, men der kan fortsat bruges flere. Gaveindtægterne falder desværre, hvilket kræver særlig økonomisk opmærksom.
 Anne Mie Skak Johanson, bestyrelsesformand